Príloha č. 1

Doložka vybraných vplyvov


	1. Základné údaje

	Názov materiálu

	Návrh zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa menia a dopĺňajú niektoré zákony.

	Predkladateľ (a spolupredkladateľ)

	Ministerstvo financií Slovenskej republiky.

	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:
Smernica Komisie 2006/111/ES zo 16. novembra 2006 o transparentnosti finančných vzťahov členských štátov a verejných podnikov a o finančnej transparentnosti v niektorých podnikoch (kodifikované znenie) (Ú. v. EÚ L 318, 17.11.2006) v platnom znení.
Smernica Rady 2006/112/ES z  28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006) v platnom znení.
Smernica Rady 2010/45/EÚ z 13. júla 2010, ktorou sa mení a dopĺňa smernica 2006/112/ES o spoločnom systéme dane z pridanej hodnoty (Ú. v. EÚ L 189, 22.7.2010).
Smernica Európskeho parlamentu a Rady 2014/55/EÚ zo 16. apríla 2014 o elektronickej fakturácii vo verejnom obstarávaní. (Ú. v. EÚ L 133, 06.05.2014).
Smernica Rady (EÚ) 2025/516 z 11. marca 2025, ktorou sa mení smernica 2006/112/ES, pokiaľ ide o pravidlá DPH pre digitálny vek (Ú. v. EÚ L, 2025/516, 25.3.2025).
Smernica Komisie (EÚ) 2025/1442 z 18. júla 2025, ktorou sa mení smernica 2006/111/ES, pokiaľ ide o vykazovacie povinnosti (Ú. v. EÚ L, 2025/1442, 21.7.2025).

	Termín začiatku a ukončenia PPK
	III. štvrťrok 2025

	Predpokladaný termín predloženia na pripomienkové konanie
	III. štvrťrok 2025

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	III. štvrťrok 2025

	

	2. Definovanie problému

	Podľa súčasnej právnej úpravy zákon č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) umožňuje listinnú ako aj elektronickú formu vyhotovenia faktúry, ak sa zmluvné strany na takejto forme dohodnú. Uvedené spôsobuje, že faktúry v listinnej podobe sú v rámci podnikateľského prostredia oneskorene doručované, čo má následne vplyv aj na rýchlosť platieb a elektronická podoba faktúr nie je po formálnej stránke jednotne upravená.

V súčasnosti neexistuje povinnosť platiteľov dane predkladať údaje týkajúce sa vyhotovených a prijatých faktúr v reálnom čase, ale platitelia sú povinní predkladať údaje z vyhotovených a prijatých faktúr v kontrolnom výkaze, ktorý sú povinní podať do 25. dňa po skončení príslušného zdaňovacieho obdobia. Tento nástroj však už v dostatočnej miere nereflektuje nové trendy vývoja daňových únikov. Za jeho slabé miesto je možné označiť časovo oneskorené získavanie relevantných údajov z vyhotovených faktúr platiteľmi, čo neumožňuje finančnej správe reagovať operatívne na identifikované podozrenia z nekalých praktík daňových subjektov.

Súčasná právna úprava zákona o DPH v oblasti registračných ustanovení nie je postačujúca z hľadiska predchádzania protiprávnym konaniam. Taktiež v dostatočnej miere nezabraňuje opätovnému vstupu osôb, ktoré sa aktívne podieľali na podvodných transakciách, do systému DPH.

V kontexte uvedeného sa Vláda Slovenskej republiky vo svojom programovom vyhlásení na roky 2023 – 2027 zaviazala zefektívniť boj proti daňovým únikom a v rámci strednodobých priorít vyvinúť snahu zaviesť povinnú elektronickú fakturáciu a online oznamovanie údajov z nej finančnej správe.

Smernica Rady (EÚ) 2025/516 z 11. marca 2025, ktorou sa mení smernica 2006/112/ES o spoločnom systéme dane z pridanej hodnoty, pokiaľ ide o pravidlá DPH pre digitálny vek (ďalej len „smernica 2025/516“), ktorá nadobudla účinnosť 14. apríla 2025, zavádza harmonizované pravidlá týkajúce sa digitálneho oznamovania údajov vyplývajúcich z nárastu digitálneho hospodárstva, ktorý výrazne ovplyvnil fungovanie systému dane z pridanej hodnoty v rámci Európskej únie, keďže súčasná právna úprava neumožňuje plnohodnotné využívanie údajov vychádzajúcich z nových digitálnych obchodných modelov. S cieľom zvýšiť výber daní z cezhraničných transakcií, ako aj z dôvodu pretrvávajúcej diverzifikácie prostredia, kedy členské štáty majú zavedené rozdielne systémy oznamovania, smernica 2025/516 stanovuje jednotné úniové požiadavky na digitálne oznamovanie spočívajúce v tom, že transakcie, ktoré sa majú daňovým správam oznamovať, sa budú dokumentovať  elektronicky. Na uľahčenie automatizácie procesu oznamovania pre zdaniteľné osoby aj daňové správy by sa transakcie, ktoré sa majú daňovým správam oznamovať, mali dokumentovať elektronicky. Používanie elektronickej fakturácie sa stane predvoleným systémom vyhotovovania faktúr. Rovnaké požiadavky týkajúce sa vyhotovovania faktúr a oznamovania fakturačných údajov by sa mali týkať aj tuzemských zdaniteľných obchodov.

Na základe týchto zmien je nevyhnutné zjednotiť úpravu elektronickej faktúry aj v osobitných predpisoch, aby boli jednotné pre dotknuté subjekty (s prípustnými výnimkami podľa osobitných predpisov). Preto zmenami a doplnením zákona č. 215/2019 Z. z. o zaručenej elektronickej fakturácií a centrálnom ekonomickom systéme a o zmene a doplnení niektorých zákonov (ďalej len „zákon č. 215/2019 Z. z.“) dôjde k zjednoteniu týchto pravidiel. 

	3. Ciele a výsledný stav

	Cieľom harmonizačných pravidiel prijatých smernicou 2025/516 je zvýšiť výber dane z pridanej hodnoty najmä pri cezhraničných transakciách a ukončiť súčasnú fragmentáciu vyplývajúcu z toho, že členské štáty majú zavedené rozdielne systémy oznamovania faktúr, resp. údajov z vyhotovených a prijatých faktúr. Nové pravidlá a súvisiace procesy majú byť založené na elektronickej fakturácii a digitálnom oznamovaní údajov jednotlivých zdaniteľných obchodoch, v reálnom čase, a to nielen pokiaľ ide o cezhraničné transakcie, ale aj o tuzemské transakcie. V záujme maximalizácie interoperability by elektronické faktúry mali v zásade dodržiavať európsku normu pre elektronickú fakturáciu a byť vyhotovené v štruktúre podľa súvisiaceho zoznamu syntaxí.

V nadväznosti na uvedené a na skutočnosť, že Slovenská republika už, pokiaľ ide o zavedenie povinnej elektronickej fakturácie (B2B), nemusí od účinnosti smernice 2025/516 žiadať o výnimku z bežného systému DPH (derogácia), ktorú na základe predloženého návrhu Európskej komisie schvaľuje Rada jednomyseľne, je primárnym cieľom novelizácie zákona o DPH transpozícia článku 1 a článku 5 smernice 2025/516, teda zavedenie povinnej elektronickej fakturácie pre zdaniteľné osoby, ktoré sú platiteľmi dane z pridanej hodnoty, ako aj povinné oznamovanie súvisiacich údajov finančnej správe v reálnom čase.

[bookmark: _Hlk201822566]Zmenami a doplnením zákona o DPH bude s účinnosťou od 1. januára 2027 zavedená povinnosť pre platiteľov dane usadených v tuzemsku vyhotoviť a prijímať elektronické faktúry v ustanovenom formáte pri tuzemských zdaniteľných obchodoch. Povinnosť prijať takéto elektronické faktúry sa bude vzťahovať aj na v tuzemsku usadené zdaniteľné osoby, ktoré nie sú platiteľom dane a  právnické osoby, ktoré nie sú zdaniteľnými osobami. Za elektronickú faktúru sa bude považovať len taká faktúra, ktorá obsahuje informácie vyžadované zákonom o DPH, a ktorá bude vyhotovená, zaslaná a prijatá v štruktúrovanom elektronickom formáte, ktorý umožní jej automatické a elektronické spracovanie. Za účelom jednotnosti elektronických faktúr týkajúcich sa platiteľov dane sa ustanoví povinnosť vyhotoviť faktúry v štruktúrovanom formáte, ktorý je v súlade s európskym štandardom pre elektronickú fakturáciu a zoznamom jeho syntaxí ustanovených smernicou Európskeho parlamentu a Rady 2014/55/EÚ zo 16. apríla 2014 o elektronickej fakturácii vo verejnom obstarávaní.
S účinnosťou od 1. januára 2027 sa zavedie aj oznamovanie údajov o zdaniteľných obchodoch, pri ktorých boli vyhotovené elektronické faktúry v štruktúrovanom formáte, doručovacou službou. Údaje sa budú oznamovať elektronicky takým spôsobom, ktorý bude súladný so spôsobom ustanoveným článkom 5 smernice 2025/516, ktorý upravuje predkladanie údajov týkajúcich sa cezhraničných transakcií v rámci Európskej únie. 

Skoršie zavedenie systému elektronickej fakturácie a oznamovania údajov pre tuzemské transakcie pripraví platiteľov dane, zdaniteľné osoby, ktoré nie sú platiteľom dane a právnické osoby, ktoré nie sú zdaniteľnými osobami na povinnú elektronickú fakturáciu a povinné oznamovanie údajov o cezhraničných transakciách podľa spomínaného článku 5 smernice 2025/516, ktorý bude musieť byť do zákona o DPH transponovaný do 30. júna 2030 a účinný k 1. júlu 2030.

Cieľom uvedených zmien je digitalizovať celý proces od vyhotovenia elektronickej faktúry u dodávateľa, až po spracovanie elektronickej faktúry u odberateľa, ako aj následného zaslania údajov finančnej správe tak, aby celý tento proces bol automatizovaný s minimom manuálnych zásahov, pričom výsledkom bude výrazné skrátenie procesov súvisiacich s prijatím faktúr a ich následným spracovaním (napr. eliminácia vpisovania údajov z papierových faktúr do systému). Sprístupnením údajov o zdaniteľných obchodoch v reálnom čase sa finančnej správe umožní včasné spracovanie vstupných dát potrebných pre identifikovanie plnenia daňových povinností, či nastavenie určitých kontrolných mechanizmov v rámci analýzy rizika na zamedzenie podvodných konaní.

Prijaté opatrenia na strane štátu prispejú k efektívnemu boju proti daňovým podvodom, majú potenciál znížiť daňové medzery tak na dani z pridanej hodnoty, ako aj na dani z príjmov právnických osôb, a zlepšiť výber daní. Prijaté opatrenia zároveň prispejú k eliminácii pretrvávajúcich nerovností na vnútornom trhu.

Na strane podnikateľských subjektov sa tiež zjednodušia obchodné operácie a dôjde k zlepšeniu efektívnosti a kvality podnikateľského prostredia. Zároveň sa zvýši rýchlosť prenosu dát, garancia a dôveryhodnosť komunikácie tým, že z dôvodu aktuálnej diverzifikácie prostredia (rôzne úrovne používaných štandardov, prostredie citlivé na vznikajúce chyby atď.) sa zavedie štandardizácia v oblasti elektronickej fakturácie.

Zmenou paradigmy výkonu správy daní finančnou správou dôjde k zmene postupov finančnej správy, keďže kontroly už nebudú vykonávané len ex post, ale zamerajú sa aj na vyhodnocovanie rizikových transakcií a daňových subjektov v reálnom čase. Uvedené má aj pozitívny vplyv na podnikateľské prostredie spočívajúci v tom, že sa zníži počet daňových kontrol ex post.

MFSR zároveň vyvinie úsilie vstúpiť do diskusie s ústrednými orgánmi štátnej správy a inými orgány štátnej správy s cieľom identifikovať oblasti, v ktorých by bolo možné pretaviť elektronickú fakturáciu a digitalizáciu do iných opatrení na zlepšenie podnikateľského prostredia.

Uvedené zmeny majú dopad aj na zákon č. 215/2019 Z. z., čím dôjde k zjednoteniu týchto pravidiel a nebude v právnom poriadku duplicitná právna úprava vo vzťahu k náležitostiam, vyhotovovaniu, vydávaniu a prijímaniu elektronickej faktúry. Nad fakturačné náležitosti zákona o DPH, zákon č. 215/2019 Z. z. spresňuje, že elektronická faktúra vo verejnom obstarávaní je (i) pre určitý okruh dotknutých osôb a (ii) musí obsahovať identifikačné údaje o súvisiacej zákazke.

Okrem uvedeného, v súlade so spomínaným cieľom vlády Slovenskej republiky zefektívniť boj proti daňovým únikom, s účinnosťou od 1. januára 2026 nastanú zmeny v oblasti registrácie pre daň s cieľom eliminovať vyhýbanie sa registračnej povinnosti, ako aj v oblasti zrušenia registrácie, s cieľom zamedziť opätovnému vstupu osôb, ktoré sa preukázateľne aktívne a vedome podieľali na podvodných transakciách, do systému DPH.

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
Finančné riaditeľstvo Slovenskej republiky (ďalej len „FRSR“), daňové úrady, zdaniteľné osoby, platitelia dane, právnické osoby, orgány verejnej moci.

	5. Alternatívne riešenia

	Neboli identifikované žiadne iné alternatívne riešenia k návrhu zákona vo vzťahu k zmenám, ktorých účinnosť sa navrhuje 1. januára 2026 (registrácia skupiny ex offo) a 1. januára 2027 (povinná elektronická fakturácia a online oznamovanie údajov pri tuzemských zdaniteľných obchodoch). Nulovým variantom v týchto prípadoch je ponechanie súčasného stavu, ktorý však zachováva negatívny dopad na štátny rozpočet, ale aj nejednotnosť formátov elektronických faktúr vyhotovovaných a zasielaných platiteľmi dane.

Vo vzťahu k úpravám, ktorých účinnosť sa navrhuje od 1. júla 2030, ktoré sa týkajú povinnej elektronickej fakturácie a online oznamovania údajov pri cezhraničných transakciách, nie je možné realizovať nulový variant, keďže ide o transpozíciu smernice 2025/516 v nutnom rozsahu a v prípade nesplnenia povinnosti transpozície hrozí Slovenskej republike konanie o porušení povinnosti podľa Zmluvy o fungovaní Európskej únie.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☒ Áno                  ☐ Nie

Ak áno, uveďte, ktorých vplyvov podľa bodu 9 sa goldplating týka: 

	Vplyvov na podnikateľské prostredie




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.
Preskúmanie účelnosti návrhu zákona sa uskutoční v súlade s bodom 10. Jednotnej metodiky na posudzovanie vybraných vplyvov (Ex post hodnotenie).

	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☒	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☒	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☐	Žiadne
	☒	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☒	Pozitívne
	☐	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	Primárny cieľ návrhu zákona, a to transpozícia článku 1 a článku 5 smernice 2025/516, teda zavedenie povinnej elektronickej fakturácie pre zdaniteľné osoby, ktoré sú platiteľmi dane z pridanej hodnoty, ako aj povinné oznamovanie súvisiacich údajov finančnej správe v reálnom čase predstavuje kvantifikovateľný negatívny finančný vplyv na štátny rozpočet a týka sa úprav informačných systémov MFSR a FRSR. Negatívny vplyv na štátny rozpočet vyvoláva aj nová právna úprava registrácie skupiny z úradnej moci. Návrh zákona predpokladá aj pozitívne vplyvy na štátny rozpočet, ale kvalifikovaný nominálny odhad týchto prínosov je však vzhľadom na komplexnosť problematiky náročné stanoviť.
Navrhovaná právna úprava svojím charakterom digitalizácie procesov predpokladá pozitívny vplyv na podnikateľské prostredie a na informatizáciu spoločnosti.

Skoršie zavedenie systému elektronickej fakturácie a oznamovania údajov týkajúcich sa tuzemských zdaniteľných obchodov pripraví platiteľov dane (vyhotovovanie a prijímanie elektronických faktúr), zdaniteľné osoby, ktoré nie sú platiteľom dane a právnické osoby, ktoré nie sú zdaniteľnými osobami (prijímanie elektronických faktúr) na povinnú elektronickú fakturáciu a povinné oznamovania údajov o cezhraničných transakciách podľa článku 5 smernice 2025/516, ktorý musí byť do zákona o DPH transponovaný do 30. júna 2030 a účinný k 1. júlu 2030. 
V súlade s čl. 1 smernice 2025/516 bude s účinnosťou od 1. januára 2027 teda zavedená povinnosť pre platiteľov dane usadených v tuzemsku vyhotoviť a prijímať elektronické faktúry v ustanovenom formáte pri tuzemských zdaniteľných obchodoch. Povinnosť prijať takéto elektronické faktúry sa bude vzťahovať aj na v tuzemsku usadené zdaniteľné osoby, ktoré nie sú platiteľom dane a právnické osoby, ktoré nie sú zdaniteľnými osobami. Návrhom zákona sa v súlade so smernicou 2025/516 zároveň zjednocuje formát elektronickej faktúry. Údaje z faktúr sa budú oznamovať elektronicky takým spôsobom, ktorý bude súladný so spôsobom ustanoveným článkom 5 smernice 2025/516, ktorý upravuje predkladanie údajov z elektronických faktúr pre cezhraničné transakcie v rámci Európskej únie [na základe článku 273 smernice Rady 2006/112/ES z  28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006) v platnom znení].

	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.
JUDr. Ján Dancák, Ministerstvo financií Slovenskej republiky, Oddelenie DPH, Odbor nepriamych daní, Sekcia daňová a colná, e-mail: jan.dancak@mfsr.sk, tel.:  02 5958 3495
Ing. Viera Simanová, Ministerstvo financií Slovenskej republiky, Oddelenie DPH, Odbor nepriamych daní, Sekcia daňová a colná, e-mail: viera.simanova@mfsr.sk, tel.:  02 5958 3494

	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť.
Údaje a kvantifikácie dopadov na IS poskytnuté FRSR.
Aplikačná prax MFSR a FRSR.
Vyjadrenie MFSR, Inštitútu finančnej politiky.

	13. Stanovisko Komisie na posudzovanie vybraných vplyvov z PPK č. .......... 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:



	14. Stanovisko Komisie na posudzovanie vybraných vplyvov zo záverečného posúdenia č. 135/2025 (v prípade, ak sa uskutočnilo v zmysle bodu 9.1. Jednotnej metodiky) 

	
	☒   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

